CELEX: 32015D1504
Language: bg
Date: 2015-09-07 00:00:00
Title: Решение за изпълнение (ЕС) 2015/1504 на Комисията от 7 септември 2015 година за предоставяне на дерогации на определени държави членки във връзка с предаването на статистически данни по реда на Регламент (ЕО) № 1099/2008 на Европейския парламент и на Съвета относно статистиката за енергийния сектор (нотифицирано под номер С(2015) 6105) (Текст от значение за ЕИП)

9.9.2015   
            
            
               BG
            
            
               Официален вестник на Европейския съюз
            
            
               L 235/24
            
         РЕШЕНИЕ ЗА ИЗПЪЛНЕНИЕ (ЕС) 2015/1504 НА КОМИСИЯТА
   от 7 септември 2015 година
   за предоставяне на дерогации на определени държави членки във връзка с предаването на статистически данни по реда на Регламент (ЕО) № 1099/2008 на Европейския парламент и на Съвета относно статистиката за енергийния сектор
   
      
         (нотифицирано под номер С(2015) 6105)
      
   
   (само текстовете на гръцки, естонски, нидерландски, словашки и френски език са автентични)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1099/2008 на Европейския парламент и на Съвета от 22 октомври 2008 г. относно статистиката за енергийния сектор (1), и по-специално член 5, параграф 4 и член 10, параграф 2 от него,
   като има предвид, че:
   
               (1)
            
            
               В съответствие с член 5, параграф 4 от Регламент (ЕО) № 1099/2008, при надлежно обосновано искане на държава членка, могат да се предоставят дерогации по отношение на онези части от националните статистически данни, чието събиране би довело до прекалено натоварване на респондентите.
            
         
               (2)
            
            
               Белгия, Естония, Кипър и Словакия внесоха искания за получаване на дерогации по отношение на предоставянето на подробни статистически данни за потреблението на енергия в домакинствата по видове крайно потребление за някои референтни години.
            
         
               (3)
            
            
               Информацията, предоставена от тези държави членки, дава основания да бъдат предоставени дерогации.
            
         
               (4)
            
            
               Мерките, предвидени в настоящото решение, са в съответствие със становището на Комитета на Европейската статистическа система,
            
         ПРИЕ НАСТОЯЩОТО РЕШЕНИЕ:
   Член 1
   Предоставят се следните дерогации от разпоредбите на Регламент (ЕО) № 1099/2008:
   
               (1)
            
            
               На Белгия се предоставя дерогация от предоставяне на резултати за референтната 2015 година по точка 1.2.3, позиции 4.2.1 — 4.2.5, точка 2.2.3, позиции 4.2.1 — 4.2.5, точка 3.2.3, позиции 3.1 — 3.6, точка 4.2.3, позиции 7.2.1 — 7.2.5 и точка 5.2.4, позиции 4.2.1 — 4.2.5 от приложение Б относно подробните статистически данни за потреблението на енергия в домакинствата по видове крайно потребление (както е определено в точка 2.3, позиция 26 „Други сектори — Жилищен сектор“ от приложение А).
            
         
               (2)
            
            
               На Естония се предоставя дерогация от предоставяне на резултати за референтните 2015, 2016 и 2017 години по точка 1.2.3, позиции 4.2.1 — 4.2.5, точка 2.2.3, позиции 4.2.1 — 4.2.5, точка 3.2.3, позиции 3.1 — 3.6, точка 4.2.3, позиции 7.2.1 — 7.2.5 и точка 5.2.4, позиции 4.2.1 — 4.2.5 от приложение Б относно подробните статистически данни за потреблението на енергия в домакинствата по видове крайно потребление (както е определено в точка 2.3, позиция 26 „Други сектори — Жилищен сектор“ от приложение А).
            
         
               (3)
            
            
               На Кипър се предоставя дерогация от предоставяне на резултати за референтните 2015, 2016 и 2017 години по точка 1.2.3, позиции 4.2.1 — 4.2.5, точка 2.2.3, позиции 4.2.1 — 4.2.5, точка 3.2.3, позиции 3.1 — 3.6 и точка 5.2.4, позиции 4.2.1 — 4.2.5 от приложение Б относно подробните статистически данни за потреблението на енергия в домакинствата по видове крайно потребление (както е определено в точка 2.3, позиция 26 „Други сектори — Жилищен сектор“ от приложение А).
            
         
               (4)
            
            
               На Словакия се предоставя дерогация от предоставяне на резултати за референтните 2015 и 2016 години по точка 1.2.3, позиции 4.2.1 — 4.2.5, точка 2.2.3, позиции 4.2.1 — 4.2.5, точка 3.2.3, позиции 3.1 — 3.6, точка 4.2.3, позиции 7.2.1 — 7.2.5 и точка 5.2.4, позиции 4.2.1 — 4.2.5 от приложение Б относно подробните статистически данни за потреблението на енергия в домакинствата по видове крайно потребление (както е определено в точка 2.3, позиция 26 „Други сектори — Жилищен сектор“ от приложение А).
            
         Член 2
   Адресати на настоящото решение са Кралство Белгия, Република Естония, Република Кипър и Словашката република.
   
      Съставено в Брюксел на 7 септември 2015 година.
      
         
            За Комисията
         
         Marianne THYSSEN
         
            Член на Комисията
         
      
   
   
      (1)  ОВ L 304, 14.11.2008 г., стр. 1.